Blue Mountain Peak. Blue Mountain Peak (Moviy togʻ choʻqqisi) — Yamaykadagi eng baland togʻ va Karib dengizidagi eng baland choʻqqilardan biri hisoblanib, balandligi ga teng. Bu hudud Blue Mountain qahvasining vatani hamdur. U Yamaykaning Portland va Sent-Tomas cherkovlari chegarasida joylashgan. Blue Mountain Peak Blue va John Crow togʻlari milliy bogʻining bir qismi boʻlib, u 2015-yilda YuNESKOning Jahon merosi roʻyxatiga kiritilgan. Piyoda yurish. Moviy togʻlar piyoda yurish hududlari va oromgohlari bilan mashhur. Anʼanaviy Moviy togʻli yoʻl uzunligi boʻlib, u yerdan choʻqqiga chiqish va balandlikni oshib oʻtish mumkin. Yamaykaliklar quyosh chiqish vaqtida choʻqqiga chiqishni afzal koʻradilar, shuning uchun 3-4 soatlik yoʻlga chiqishni boshlash odatda qorongʻuda amalga oshiriladi. Osmon odatda ertalab juda musaffo boʻlgani uchun togʻ choʻqqisidan Kuba shahri yaqqol koʻrinadi. Choʻqqiga chiqish uchun milliy bogʻ maʼmuriyatiga toʻlov amalga oshiriladi. Bu milliy bogʻdagi boshqa xarajatlarni qoplashga ishlatiladi. Flora. Mashhur Blue Mountain qahvasi shu togʻda yetishtiriladi. Claverty Cottage va Hagley Gapning kichik qahva dehqonchilik jamoalari choʻqqiga yaqin maydonlarda joylashgan. Moviy togʻda uchraydigan oʻsimliklarning baʼzilarini dunyoning boshqa joylarida topib boʻlmaydi, shuningdek mazkur gullarning koʻpincha juda mitti turdagi oʻsimliklar hisoblanadi. Olimlarning fikricha, bu shu yerdagi sovuq iqlimga va izgʻirinli shamollarga mostlashish natijasida hosil boʻlgan. Qushlar. Mazkur togʻ hududida uchraydigan qushlarning koʻplari ayni shu hudud uchun endemik hisoblanadi. Spindalis va vervarin kolibrisi ayni shunday qushlar sirasiga kiradi.